Den Nord-Cimbriske Tilskuer, 1841-07-13
Paa Hr. Pastor St. St. Blichers Sporgmaal i Randers Amtsavis No. 91, indrykker Hr. Pastor Sidenius i samme Blad Nr. 99 følgende Svar: Deres Velærværdighed har forespurat: 1) Hvorfor jeg ved Præliminair=Examen her paa Seminariet den 10de f.M. ikke mundtlig vilde examinere deres Søn; 2) hvorfor jeg ligeledes afviste Bach Laug (skal nok være Schach Lanng), Nielsen og en heel Deel Andre; 3) hvorfor jeg antog lutter Almuesborn; 4; hvorfor jeg affordrede deres Søns Attest om, at han ei var værnepligtig; 5) hvad den Jndvending mod deres Søns medhavende Attester betyder, at han ei havde Sundhedsattest fra en Læge; 6) hvorfor jeg ei har underrettet Dem om Manglen ved deres Søns Attester; 7) hvorfor jeg gjorde Jndvendinger mod deres Søns Attester ikke i hans, men i nogle af de andre Aspiranters Nærværelse; 8) hvorfor jeg ikke afviste deres Søn strax om Formiddagen, men først afskedige ham om Eftermiddagen Kl. 2; 9) hvorfor jeg ligedes imod Reglementet kunde antage den lille Pukkeltvaade." Hertil svarer jeg: ad No. 1) Fordi deres Søns skriftlige Udarbeidelser vare saa slette, at jeg rejecerede ham strax efter at Censuren over den skriftlige Examen var afholdt, hvortil jeg troer mig berettiget, baade fordi det saaledes er Skik og Brug ved de fleste andre Examina, og fordi jeg anseer de skriftlige Prøver for de sikkreste, ad No. 2) Har deres Velærværdighed nogen Fuldmagt til at spørge ogsaa for disses Vedkommende, ad No. 3) Fordi disse vare de bedst Forberedte, og fordi Seminariereglementet byder mig, cæteris paribus, at foretrække dem af Almueklassen og Sønner af Skolelærere, ad No. 4) Jeg har ikke affordret deres Søn en saadan Attest; har han foregivet dette, da er det reen Usandhed. ad No. 5) Det betyder, at hans Majestæt har befalet, at Jngen maa optages paa et Seminarium uden at have Attest fra en Læge angaaende sin Sundhedstilstand, ad No. 6) Fordi dette var overflødigt, naar deres Søn alligevel af den under Besvarelse No. 1 anførte Grund ikke kunde blive antaget. ad No. 7) Om deres Søn var tilstede eller ikke, er mig ubekiendt; men var det ei, burde han været det. ad No. 8) Fordi den skrivtlige Examen først endtes Kl. 12, og der skulde dog Tid til at giennemsee Udarbeidelserne og til at holde Censur. ad No. 9) Fordi den lille Pukkelryggede var duelig til at antages, og fordi denne Ulykkelige havde Cancelli-Skrivelse til at antages uagtet hans Legemsfeil (vide acta aynod, pro 1840 Pag. 56 No. 143) - Skjøndt jeg nu ikke kan sige, at det er faldet mig sønderlig vanskeligt at besvare disse mange Sporgsmaal, saa vil jeg dog, for en anden Gangs Skyld, bede deres Velærværdighed for Fremtiden, at fritage mig for saadanne eller lignende ubetimelige, ugrundede og nærgaaende Spørgsmaal, dem jeg ikke agter at besvare, hvor alvorlige de end maatte synes Den selv at være. Har deres Velærværdighed eller nogen anden Grund til at klage over mit Embedsforhold, da veed De, hvem der ere mine rette Foresatte: til dem henvende Man sig med sin Klage, for dem haaber jeg stedse at skulle kunne forsvare min offentlige og private Færd. - Til Efterretning for dem, som muligen kunne ønske at giøre sig nærmere bekjendt med denne Sag, tjener: at en verfficeret Afskrift af F. Blichers skriftlige Udarbeidelser er henlagt hos Redacteuren af Randers Amtsavis: enhver competent og upartisk Dommer vil vist, ved at see dem, skjønne, at jeg ikke har gjort det unge Menneske nogen Uret, undtagen det skulde være ved denne Annonce; men dertil har hans egen gode Fader tvunget mig.